TANNBLEKING FØR OG ETTER
Når du kjøper et tannblekingssett får du ofte med deg et nyansekart. Dette er et stykke papir med bilder av tenner i forskjellige fargenyanser. Sammenlign tennene dine med kartet for å se hvordan tennene dine gradvis blir hvitere.
ET HVITERE SMIL
Tennene våre blir hver dag utsatt for skade. Vi spiser mye mat med ulike fargestoffer, drikker kaffe, te og rødvin, og enkelte røyker og snuser. Dette fører etter hvert til at tennene gulner naturlig. Fra starten av har vi alle ulik farge på tennene våre, noe som også fører til at enkelte tenner oppfattes som gulere enn andre.
Det beste du kan gjøre for å holde tennene dine hvite er å pusse godt og bruke tanntråd hver dag. Det hjelper til med å opprettholde god munnhygiene og gir tennene en viss beskyttelse mot gulning. Men selv om du pusser godt, kan det hende at du ikke er fornøyd med fargen på tennene dine. Misfargede eller gule tenner kan fort bli til et stort kompleks, og føre til at du prøver å skjule tennene dine når du snakker, smiler eller ler.
Selv om det ikke er noe galt i å ha en annen naturlig farge på tennene, har samfunnet skapt et bilde av at hvite tenner er vakrest. Vi mener at du burde være fornøyd med den fargen du allerede har på tennene, men hvis du ønsker hvitere tenner kan du her finne flere effektive, rimelige og skånsomme alternativer for tannbleking.
TANNBLEKING MED FORNØYD-GARANTI
Mange av merkene som selger tannbleking har en fornøyd-garanti på sine produkter. Dette betyr at du kan motta kompensasjon enten ved å få pengene tilbake eller få nye produkter hvis du ikke er fornøyd med resultatet. Men det er viktig å følge instruksjonene nøye og utføre behandlingen nøyaktig etter bruksanvisningen for at garantien skal gjelde. Du må ofte kontakte kundeservice for å avtale kompensasjon. En fornøyd-garanti er rimelig, siden de fleste merker markedsfører at tannbleking skal fungere for alle.